P6_TA(2006)0294
Ενοποίηση της βιομηχανίας χρηματοπιστωτικών υπηρεσιών
Ψήφισμα του Ευρωπαϊκού Κοινοβουλίου σχετικά με την πορεία προς την περαιτέρω ενοποίηση της βιομη-
χανίας χρηματοπιστωτικών υπηρεσιών (2006/2081(INI))
Το Ευρωπαϊκό Κοινοβούλιο,
—έχοντας υπόψη το έγγραφο εργασίας των υπηρεσιών της Επιτροπής, της26ης Οκτωβρίου 2005, σχετικά με τη
διασυνοριακή ενοποίηση του χρηματοπιστωτικού τομέα της ΕΕ (SEC(2005)1398),
—έχοντας υπόψη την ανακοίνωση της Επιτροπής, της21ης Οκτωβρίου 2005, σχετικά με τις επενδύσεις στο
εσωτερικό της ΕΕ στον τομέα των χρηματοπιστωτικών υπηρεσιών (1),
—έχοντας υπόψη την ανακοίνωση της Επιτροπής, της11ης Μαΐου 1999, με τίτλο «Εφαρμογή του πλαισίου για
τις χρηματοπιστωτικές αγορές: πρόγραμμα δράσης για τις χρηματοπιστωτικές υπηρεσίες» (FSAP)
(COM(1999)0232),
—έχοντας υπόψη τη Λευκή Βίβλο της Επιτροπής, της1ης Δεκεμβρίου 2005, σχετικά με την πολιτική για τις
χρηματοπιστωτικές υπηρεσίες 2005-2010 (COM(2005)0629),
—έχοντας υπόψη την οδηγία 2002/87/ΕΚ του Ευρωπαϊκού Κοινοβουλίου και του Συμβουλίου, της16ης Δεκεμ-
βρίου 2002, σχετικά με τη συμπληρωματική εποπτεία πιστωτικών ιδρυμάτων, ασφαλιστικών επιχειρήσεων και
επιχειρήσεων επενδύσεων χρηματοπιστωτικού ομίλου ετερογενών δραστηριοτήτων (2),
—έχοντας υπόψη την οδηγία 2005/1/ΕΚ του Ευρωπαϊκού Κοινοβουλίου και του Συμβουλίου, της9ης Μαρτίου
2005 (3),με σκοπό τη θέσπιση νέας οργανωτικής διάρθρωσης των αρμόδιων επιτροπών στον τομέα των χρημα-
τοπιστωτικών υπηρεσιών,
—έχοντας υπόψη τον κανονισμό (ΕΚ) αριθ. 2157/2001 του Συμβουλίου, της8ης Οκτωβρίου 2001, περί του
καταστατικού της ευρωπαϊκής εταιρίας (SE) (4),
—έχοντας υπόψη τις οδηγίες του Ευρωπαϊκού Κοινοβουλίου και του Συμβουλίου, της14ης Ιουνίου 2006,
2006/48/ΕΚ σχετικά με την ανάληψη και την άσκηση δραστηριότητας πιστωτικών ιδρυμάτων (αναδια-
τύπωση) (5)και2006/49/ΕΚ για την επάρκεια των ιδίων κεφαλαίων των επιχειρήσεων επενδύσεων και των
πιστωτικών ιδρυμάτων (αναδιατύπωση) (6),
—έχοντας υπόψη το ψήφισμά του, της28ης Απριλίου 2005, σχετικά με το παρόν στάδιο ολοκλήρωσης των
χρηματοπιστωτικών αγορών της ΕΕ (7),
—έχοντας υπόψη το ψήφισμά του, της21ης Νοεμβρίου 2002, σχετικά με τους κανόνες προληπτικής εποπτείας
στην Ευρωπαϊκή Ένωση (8),
—έχοντας υπόψη το άρθρο 45του Κανονισμού του,
—έχοντας υπόψη την έκθεση της Επιτροπής Οικονομικών και Νομισματικών Θεμάτων (A6-0170/2006),
A. λαμβάνοντας υπόψη ότι η οικονομία της ΕΕ αντιμετωπίζει ποικίλες προκλήσεις σε παγκόσμιο και σε τοπικό
επίπεδο, όπως ο έντονος ανταγωνισμός, οι αργοί ρυθμοί ανάπτυξης, η γήρανση του πληθυσμού και η αύξηση
των συνταξιοδοτικών υποχρεώσεων,
Β. λαμβάνοντας υπόψη ότι ο στόχος σταθερότητας και ασφάλειας των χρηματοπιστωτικών αγορών πρέπει να
ανταποκρίνεται στην προσπάθεια μείωσης των εμποδίων για τις διασυνοριακές δραστηριότητες που αφορούν
τις χρηματοπιστωτικές δραστηριότητες,
Γ. λαμβάνοντας υπόψη ότι απαιτούνται ισχυρές, σταθερές και αποδοτικές χρηματοπιστωτικές αγορές και ιδρύ-
ματα για την κάλυψη των χρηματοδοτικών αναγκών των διαφόρων οικονομικών παραγόντων της ΕΕ και γιατην ώθηση της ανάπτυξης και της απασχόλησης,13.12.2006 C 303 E/110 Επίσηµη Εφηµερίδα της Ευρωπαϊκής Ένωσης
Τρίτη, 4 Ιουλίου 2006EL
(1)ΕΕC 293 της25.11.2005, σ. 2.
(2)ΕΕL 35 της11.2.2003, σ. 1.
(3)ΕΕL 79 της24.3.2005, σ. 9.
(4)ΕΕL 294 της10.11.2001, σ. 1.
(5)Δεν έχει δημοσιευθεί ακόμη στην Επίσημη Εφημερίδα.
(6)Δεν έχει δημοσιευθεί ακόμη στην Επίσημη Εφημερίδα.
(7)ΕΕC 45 E της23.2.2006, σ. 140.
(8)ΕΕC 25 E της29.1.2004, σ. 394.
Δ. λαμβάνοντας υπόψη ότι ένας σταθερός και ανταγωνιστικός τομέας χρηματοπιστωτικών υπηρεσιών επωφελείται
της εμπιστοσύνης των καταναλωτών εάν βασίζεται σε υψηλό επίπεδο προστασίας των καταναλωτών,
Ε. λαμβάνοντας υπόψη ότι η ενοποίηση προσφέρει δυνατότητες για την επίτευξη οικονομιών κλίμακας και
έκτασης, συνεργειών και εξοικονομήσεων κόστους, και ότι, εάν συνδυαστεί με περαιτέρω ολοκλήρωση της
αγοράς, μπορεί να τονώσει την ανάπτυξη, να ευνοήσει τις επενδύσεις, ενισχύοντας τη ρευστότητα και την
αποδοτικότητα των αγορών,
ΣΤ. λαμβάνοντας υπόψη ότι ο ρόλος των κοινοτικών και εθνικών υπεύθυνων χάραξης πολιτικής είναι να διαμορ-
φώσουν ένα ρυθμιστικό και εποπτικό πλαίσιο που θα τονώνει την ανάπτυξη, θα βελτιώνει την ανταγωνιστικό-
τητα της οικονομίας της ΕΕ, θα εγγυάται τον επί ίσοις όροις ανταγωνισμό, θα διασφαλίζει την αποδοτικότητα,
την ακεραιότητα, τη διαφάνεια της αγοράς και τη σταθερότητα του χρηματοπιστωτικού συστήματος, και θα
προστατεύει τους καταθέτες, τους επενδυτές και τους ασφαλισμένους,
Ζ. λαμβάνοντας υπόψη ότι οι ανάγκες των καταναλωτών και η ποικιλία επιλογών μεταξύ ποιοτικών προϊόντων
πρέπει να αποτελέσουν τον βασικό στόχο κάθε πολιτικής στον τομέα αυτόν,
Η. λαμβάνοντας υπόψη ότι πρέπει να δοθεί η δέουσα προσοχή στις απόψεις και στην ευημερία των εργαζομένων
και των πελατών, οι οποίοι είναι σημαντικοί παράγοντες των χρηματοπιστωτικών ιδρυμάτων που υποβάλλονται
σε συγχωνεύσεις και εξαγορές (Σ&Ε),
Θ. λαμβάνοντας υπόψη ότι πρέπει να αντιμετωπιστούν οι αδικαιολόγητες εθνικές πρακτικές και τα μέτρα προστα-
τευτισμού και δημιουργίας διακρίσεων, διότι κατακερματίζουν την αγορά και στερούν από τους καταναλωτές
τα οφέλη της ενοποίησης,
Γενικές προοπτικές
1. θεωρεί ότι η ενοποίηση στις χρηματοπιστωτικές αγορές αποτελεί σημαντική τάση της αγοράς, καίτοι όχι μονα-
δική, που ανταποκρίνεται στον εντεινόμενο ανταγωνισμό σε κοινοτικό και παγκόσμιο επίπεδο·
2. θεωρεί ότι η ενοποίηση των χρηματοπιστωτικών αγορών δεν πρέπει να αποσκοπεί στο να φθάσει μέχρι ένα
συγκεκριμένο αριθμό χρηματοπιστωτικών ιδρυμάτων και ότι πρέπει να είναι ανάλογη προς τον ανταγωνισμό στις ενλόγω αγορές·
3. σημειώνει ότι οι Σ&Ε εξακολουθούν να αποτελούν την πιο συχνή στρατηγική ανάπτυξης που ακολουθούν τα
χρηματοπιστωτικά ιδρύματα· σημειώνει επίσης ότι, σε μια σύγχρονη οικονομία, οι επιπτώσεις της ενοποίησης δύνα-
νται να επιτευχθούν με πολλούς διαφορετικούς τρόπους, όπως μέσω εμπορικών συμμαχιών μεταξύ ιδρυμάτων,
εξωτερικής ή εσωτερικής ανάθεσης των εργασιών υποστήριξης και διαχείρισης συναλλαγών, συνεργασίας στους
προαναφερθέντες τομείς και δημιουργίας κοινών υποδομών με τους ανταγωνιστές (πχ συστήματα διακανονισμού
και συμψηφισμού πληρωμών)·
4. επικροτεί τον θετικό αντίκτυπο του ευρώ και του FSAP στην ολοκλήρωση των χρηματοπιστωτικών αγορών
χονδρικής, στη διαφάνεια και τη ρευστότητα της αγοράς, και στον εκσυγχρονισμό και την ολοκλήρωση του κοινο-
τικού ρυθμιστικού πλαισίου για τις χρηματοπιστωτικές αγορές παρότι έως τώρα δεν έχουν παρουσιαστεί όλες οιεπιπτώσεις για την ολοκλήρωση των χρηματοπιστωτικών αγορών από το ενιαίο νόμισμα·
5. σημειώνει ότι η δραστηριότητα Σ&Ε και αναδιάρθρωσης, η οποία ενδέχεται να έχει θετικό αντίκτυπο στην
ανταγωνιστικότητα, συνοδεύεται συχνά από μια αρνητική αντίληψη φόβου για την απώλεια απασχόλησης, η οποία
ενίοτε παρουσιάζεται ιδίως σε ορισμένες περιοχές·
6. σημειώνει την εντατική ενοποίηση μέσω διασυνοριακών Σ&Ε που καταγράφηκε στα νέα κράτη μέλη την τελευ-
ταία δεκαετία· εν προκειμένω, υπενθυμίζει επίσης τη σημασία που έχει η εύρυθμη λειτουργία και η σταθερότητα
των χρηματοπιστωτικών συστημάτων για τις μικρές οικονομίες·
7. υπενθυμίζει ότι η ενοποίηση δεν θα έπρεπε να αποτελεί αυτοσκοπό, αλλά θα έπρεπε να προσφέρει σαφή
οφέλη στην οικονομία, προωθώντας την ανάπτυξη, ενθαρρύνοντας την καινοτομία, διασφαλίζοντας τον ανταγω-
νισμό, βελτιώνοντας την πρόσβαση στη χρηματοδότηση, επιτρέποντας στα χρηματοπιστωτικά ιδρύματα να αξιο-
ποιούν τις συνέργειες και τις εξοικονομήσεις κόστους, και προσφέροντας στους καταναλωτές περισσότερες
επιλογές και καλύτερη ποιότητα, εξασφαλίζοντάς τους συγχρόνως επαρκή επίπεδα προστασίας·
8. ζητεί να επικεντρωθεί η προσοχή στις επιπτώσεις που έχει στην απασχόληση η ενοποίηση στον χρηματοπιστω-
τικό τομέα μέσω της αναδιάρθρωσης της ιδιοκτησίας και των δραστηριοτήτων, και συγκεκριμένα δραστηριοτήτων
εξωτερικής ανάθεσης· προτρέπει τον τομέα να αναλάβει πλήρη κοινωνική ευθύνη και να παράσχει συνοδευτικάμέτρα που θα οδηγούν στην εκ νέου κατάρτιση και εξειδίκευση του προσωπικού των χρηματοπιστωτικών ιδρυ-
μάτων προκειμένου να προσαρμοστεί με τους στόχους της στρατηγικής της Λισαβόνας για μια οικονομία υψηλό-
τερης έντασης γνώσης·13.12.2006 C 303 E/111 Επίσηµη Εφηµερίδα της Ευρωπαϊκής Ένωσης
Τρίτη, 4 Ιουλίου 2006EL
9. πιστεύει ότι η ποικιλομορφία των χρηματοπιστωτικών ιδρυμάτων, η οποία αποτυπώνει καλύτερα την ποικιλία
των χρηματοδοτικών αναγκών των εταιρειών, των ΜΜΕ και των καταναλωτών, πρέπει να διατηρηθεί και ότι, ως εκ
τούτου, η κοινοτική νομοθεσία δεν πρέπει να ευνοεί οιαδήποτε ενιαία μορφή επιχειρηματικού μοντέλου ή εταιρικής
δομής ή οιαδήποτε ενιαία μορφή προϊόντος έναντι άλλου·
10. εκτιμά ότι η αρχιτεκτονική των χρηματοπιστωτικών υπηρεσιών σε επίπεδο Ένωσης θα έπρεπε να διασφαλίζει
τη συνύπαρξη διαφόρων δομών και μεγεθών προκειμένου να διαθέτει αποτελεσματικούς και ανταγωνιστικούς παρά-γοντες τόσο σε διεθνές επίπεδο, όσο και στο πλαίσιο των δικτύων εγγύτητας·
11. πιστεύει ότι πρέπει να διασφαλισθεί η ποικιλία χρηματοοικονομικών προϊόντων προκειμένου να ικανοποιη-
θούν οι διαφορετικές και μεταβαλλόμενες ανάγκες των καταναλωτών·
Εμπόδια στη διασυνοριακή ενοποίηση
12. σημειώνει ότι, εξαιτίας διαφόρων εμποδίων, το επίπεδο διασυνοριακής ενοποίησης του χρηματοπιστωτικού
τομέα και του τραπεζικού τομέα ιδιαίτερα είναι συχνά χαμηλότερο από ό,τι της εγχώριας ενοποίησης στην ΕΕ·
λαμβάνει υπόψη του τα εμπόδια που προσδιορίστηκαν από την έρευνα της Επιτροπής·
13. επισημαίνει ότι, στο πλαίσιο της εσωτερικής αγοράς, οι οικονομικές συνέργειες και οι εξοικονομήσεις
κόστους που προκύπτουν από την ενοποίηση θα έπρεπε να είναι επιτεύξιμες, χωρίς να παρακωλύονται από αδικαιο-
λόγητα εμπόδια, όπως φορολογικούς φραγμούς και διαφορετικά εποπτικά καθεστώτα· στηρίζει την πρόθεση της
Επιτροπής να άρει τα εμπόδια αυτά· σημειώνει τις δυσκολίες που αντιμετωπίζουν τα χρηματοπιστωτικά ιδρύματατα οποία είναι πρόθυμα να επιτύχουν εξοικονομήσεις κόστους και οικονομίες κλίμακας και έκτασης πωλώντας ταίδια ή πανομοιότυπα προϊόντα σε όλες τις χώρες και καλεί την Επιτροπή να εξετάσει περαιτέρω τις εν λόγωδυσκολίες·
14. επισημαίνει ότι οι συμμετέχοντες στην αγορά πρέπει να λαμβάνουν υπόψη την κοινωνική ευθύνη τους κατά
τη διάρκεια της δραστηριότητας Σ&Ε και αναδιάρθρωσης· επισημαίνει επίσης, στο πλαίσιο της διαδικασίας της
παγκοσμιοποίησης, ότι ο μόνος τρόπος να εξασφαλιστεί η εμπιστοσύνη των πολιτών της Ευρωπαϊκής Ένωσης είναι
να ενισχυθεί η κοινωνική οικονομία της αγοράς με περισσότερες και καλύτερες θέσεις εργασίας·
15. αναγνωρίζει τον σημαντικό ρόλο των εθνικών εποπτών στη διενέργεια της προληπτικής εποπτείας και τη
διασφάλιση της εύρυθμης λειτουργίας των εθνικών χρηματοπιστωτικών αγορών και ιδρυμάτων·
16. επισημαίνει ότι οι διαφορές στις εθνικές εποπτικές πρακτικές και στα πρότυπα μπορούν ενδεχομένως να
περιορίσουν την αποδοτικότητα της αγοράς, να αυξήσουν τις λειτουργικές δαπάνες εκείνων των χρηματοπιστω-
τικών ιδρυμάτων που αναπτύσσουν δραστηριότητα πέραν των συνόρων και, συνεπώς, να μειώσουν τον θετικό αντί-
κτυπο της ενιαίας χρηματοπιστωτικής αγοράς, οδηγώντας τελικά στον κατακερματισμό της·
17. εκφράζει την ανησυχία του για το γεγονός ότι τα χρηματοπιστωτικά ιδρύματα που επιχειρούν να αναπτύξουν
τις στρατηγικές τους σε κοινοτικό επίπεδο βρίσκονται συχνά αντιμέτωπα με δαπανηρές και χρονοβόρες ρυθμιστικέςκαι εποπτικές πρακτικές και διαφορετικές απαιτήσεις ενημέρωσης·
18. πιστεύει ότι η περαιτέρω σύγκλιση των εποπτικών πρακτικών και προτύπων θα μπορούσε να περιορίσει
κάποιες από τις αρνητικές επιπτώσεις που προκαλούν οι διαφορές στις εποπτικές πρακτικές και να βελτιώσει την
αποδοτικότητα της αγοράς· χαιρετίζει την πρόοδο που έχει επιτευχθεί από την Επιτροπή Ευρωπαϊκών Αρχών
Τραπεζικής Εποπτείας και ενθαρρύνει τη συνέχιση του έργου της·
19. επικροτεί την πρόοδο που σημείωσαν οι επιτροπές τρίτου επιπέδου —η Επιτροπή Ευρωπαϊκών Αρχών
Τραπεζικής Εποπτείας (CEBS), η Επιτροπή Ευρωπαϊκών Ρυθμιστικών Αρχών των Αγορών Κινητών Αξιών (CESR) και
η Επιτροπή Ευρωπαϊκών Εποπτικών Αρχών Ασφαλίσεων και Επαγγελματικών Συντάξεων (CEIOPS) —επιτυγχά-
νοντας μεγαλύτερη εποπτική σύγκλιση και τις ενθαρρύνει στο εφεξής έργο τους·
20. σημειώνει ότι η ολοκλήρωση των αγορών χονδρικής έχει σχεδόν ολοκληρωθεί, ότι συγκεκριμένα η ολοκλή-
ρωση των χρηματαγορών είναι πολύ προηγμένη και ότι οι ανακοινώσεις για τις αυξήσεις και τις μειώσεις των επιτο-κίων αντικατοπτρίζονται γρήγορα και επιτυχώς στις τιμές αγοράς·
21. λυπάται διότι ορισμένοι φορολογικοί φραγμοί, ιδίως σε ό,τι αφορά τον ΦΠΑ μεταξύ ομίλων και την έλλειψη
ουδετερότητας, όπως επίσης την έλλειψη νομικής ασφάλειας στην εφαρμογή του ΦΠΑ στις χρηματοοικονομικές
υπηρεσίες, περιορίζουν και συχνά αποτρέπουν τις συνέργειες και τις εξοικονομήσεις κόστους, καλεί δε την
Επιτροπή να διατυπώσει προτάσεις σχετικά με τους τρόπους με τους οποίους θα υποσκελιστούν αυτοί οι φραγμοί·13.12.2006 C 303 E/112 Επίσηµη Εφηµερίδα της Ευρωπαϊκής Ένωσης
Τρίτη, 4 Ιουλίου 2006EL
22. επισημαίνει ότι, σήμερα, το κόστος του μη ανακτήσιμου ΦΠΑ μαζί με τις επιβαρύνσεις μεταξύ των εται-
ρειών, περιορίζουν σε μεγάλο βαθμό την όποια εξοικονόμηση πόρων από την ενοποίηση σε διασυνοριακό επίπεδο·
23. σημειώνει ότι το παρόν φορολογικό καθεστώς των μερισμάτων σε ορισμένα κράτη μέλη ευνοεί την καταβολή
των εγχώριων έναντι των κοινοτικών μερισμάτων·
24. πιστεύει ότι η περαιτέρω ολοκλήρωση των χρηματοπιστωτικών αγορών λιανικής θα έχει ως αποτέλεσμα την
διευρυμένη επιλογή προϊόντων καλύτερης ποιότητας για τους καταναλωτές και θα πρέπει να επιτρέψει στις επιχει-ρήσεις να πωλούν τα προϊόντα τους εκατέρωθεν των συνόρων, χωρίς να παρακωλύουν τον ανταγωνισμό εντός των
χρηματοπιστωτικών αγορών λιανικής της ΕΕ· καλεί την Επιτροπή να παρουσιάσει σαφή και συνοπτική στρατηγική
για την ολοκλήρωση των χρηματοπιστωτικών αγορών λιανικής·
25. καλεί μετ' επιτάσεως την Επιτροπή και τη βιομηχανία χρηματοπιστωτικών υπηρεσιών να συζητήσουν περαι-
τέρω τα πλεονεκτήματα και τα μειονεκτήματα του «26ου καθεστώτος» για τις χρηματοπιστωτικές υπηρεσίες, το
οποίο μπορεί να χρειάζονται οι εν κινήσει πολίτες της ΕΕ για τις δραστηριότητές του σε άλλα κράτη μέλη ώστε ναείναι σε θέση να χρησιμοποιούν παρόχους υπηρεσιών με τους οποίους είναι εξοικειωμένοι και να πρέπει να συναλ-λάσσονται επί τη βάσει απλού συνόλου κανόνων· καλεί ιδίως την Επιτροπή να καθορίσει νομική βάση, να εξασφα-
λίσει υψηλά επίπεδα προστασίας των καταναλωτών και να προσδιορίσει τα απαιτούμενα στοιχεία της εναρμόνισηςκαι το κατάλληλο εποπτικό καθεστώς·
26. πιστεύει ότι η πλουραλιστική δομή της ευρωπαϊκής τραπεζικής αγοράς συνιστά πλεονέκτημα για την ευρω-
παϊκή οικονομία και δεν πρέπει να αμφισβητείται·
Ρυθμιστικό και εποπτικό καθεστώς
Δομή της αγοράς
27. σημειώνει ότι τα επίπεδα συγκέντρωσης της αγοράς σε ορισμένα κράτη μέλη δημιουργούν ανησυχία για τη
δομή της αγοράς, τις ενέργειες και τη συμπεριφορά των ευρωπαϊκών τραπεζών και άλλων χρηματοπιστωτικών ιδρυ-
μάτων·
28. ζητεί την προσεκτική εξέταση της συγκέντρωσης των χρηματοπιστωτικών αγορών και ιδρυμάτων από την
Επιτροπή και από τις εθνικές αρχές που είναι αρμόδιες για τον ανταγωνισμό, σύμφωνα με τη Συνθήκη ΕΚ και τη
νομολογία του Δικαστηρίου των Ευρωπαϊκών Κοινοτήτων·
29. καλεί την Επιτροπή να διασφαλίσει τη συνεπή εφαρμογή της σχετικής νομοθεσίας από τα κράτη μέλη·
30. καλεί την Επιτροπή να εξετάσει τις επιπτώσεις που έχει στη χρηματοδότηση των μικρών περιφερειών και των
ΜΜΕ η ενοποίηση σε μεγάλα περιφερειακά χρηματοπιστωτικά κέντρα·
Εποπτεία
31. χαιρετίζει τα προσφάτως εγκριθέντα κοινοτικά μέτρα σχετικά με την προληπτική εποπτεία, ιδίως την οδηγία
σχετικά με τις απαιτήσεις περί κεφαλαίων, με την οποία προωθείται η αρχή του ελέγχου στη χώρα προέλευσης και
τροποποιείται σημαντικά το υφιστάμενο εποπτικό πλαίσιο, το οποίο περιλαμβάνει τώρα πλέον νέες διατάξεις
σχετικά με τη συνεργασία μεταξύ των αρμοδίων εθνικών αρχών, απαιτήσεις για διαφανείς διαδικασίες των
εποπτικών αρχών και αυξημένες εξουσίες για τον αρμόδιο για την ενοποίηση επόπτη, σε ό,τι αφορά την επικύρωση
των προτύπων μέτρησης του κινδύνου· πιστεύει ότι, στο πλαίσιο της υφιστάμενης νομοθεσίας, η κίνηση αυτή
πρέπει να συνοδευτεί από σαφή καθορισμό και ισορροπημένη κατανομή αρμοδιοτήτων και ευθυνών μεταξύ τωνεποπτών της χώρας προέλευσης και της χώρας υποδοχής, υπό την επιφύλαξη των ρητρών αναθεώρησης που περι-
λαμβάνονται στην οδηγία·
32. σημειώνει ότι η μεταβολή της εταιρικής δομής μεγάλων χρηματοπιστωτικών ομίλων της ΕΕ που προτίθενται
να υιοθετήσουν το μοντέλο της SEμπορεί να έχει σημαντικές επιπτώσεις στους εμπλεκόμενους επόπτες· καλεί την
Επιτροπή να παρακολουθήσει την κατάσταση και να εξετάσει κατά πόσον υπάρχουν επιπτώσεις του μοντέλου της
SEστη σταθερότητα του καθεστώτος προληπτικής εποπτείας και στις δομές διαχείρισης κρίσεων·
33. καλεί την Επιτροπή να λάβει υπόψη στις προτάσεις της τη δυσκολία που αντιμετωπίζουν ορισμένες εθνικές
ρυθμιστικές αρχές όσον αφορά την παρέμβασή τους σε αγορές που χαρακτηρίζονται από πολύ έντονη παρουσία
ξένων κεφαλαίων·13.12.2006 C 303 E/113 Επίσηµη Εφηµερίδα της Ευρωπαϊκής Ένωσης
Τρίτη, 4 Ιουλίου 2006EL
34. σημειώνει ότι, σε χρηματοπιστωτικές αγορές με υψηλό βαθμό ολοκλήρωσης, οι διασυνοριακές κρίσεις δεν
μπορούν να αντιμετωπιστούν μεμονωμένα από εθνικές αρχές· θεωρεί, εν προκειμένω, ότι τα σημερινά δίκτυα
εθνικών εποπτών, εποπτικών καθεστώτων και μη δεσμευτικών μνημονίων συνεννόησης ενδέχεται να μην επαρκούν
για την αντιμετώπιση σοβαρών κρίσεων που προκαλούνται από την ανεπάρκεια των αγορών ή σημαντικών διασυνο-ριακών χρηματοπιστωτικών ομίλων· θεωρεί ότι η συνεργασία και η αμοιβαία εμπιστοσύνη μεταξύ των εποπτικώναρχών σε περίπτωση κρίσης είναι ζωτικής σημασίας και προτρέπει την Επιτροπή και τις αρμόδιες εθνικές αρχές να
αναπτύξουν από κοινού κατάλληλες προτάσεις για αποτελεσματική διαχείριση κρίσεων προς περαιτέρω εξέταση
από το Ευρωπαϊκό Κοινοβούλιο·
35. θεωρεί ότι η εξουσία της Ευρωπαϊκής Ένωσης στις διεθνείς διαπραγματεύσεις που αναφέρονται στην τραπε-
ζική εποπτεία θα ενισχυθεί μέσω της αποσαφήνισης της εσωτερικής της λειτουργίας·
36. σημειώνει ότι το ζήτημα του ύστατου διαθέσιμου δανειστή πρέπει να επιλυθεί παράλληλα με οιεσδήποτε
περαιτέρω συζητήσεις σχετικά με την ευρωπαϊκή χρηματοπιστωτική εποπτεία· τονίζει, εν προκειμένω, ότι είναι
απαραίτητη σαφής απόφαση ευθυνών·
37. επισημαίνει ότι το ισχύον σήμερα εποπτικό σύστημα οδηγεί σε πολλαπλές απαιτήσεις ενημέρωσης για τις
τράπεζες και ότι, συνεπώς, σημαντικό καθήκον όλων των εποπτικών οργάνων είναι να εναρμονίσουν τα πρότυπα·
38. πιστεύει ότι είναι πλέον καιρός τα κοινοτικά θεσμικά όργανα, και ιδίως το Ευρωπαϊκό Κοινοβούλιο, να ξεκι-
νήσουν διάλογο για τη δομή της εποπτείας των κοινοτικών χρηματοπιστωτικών αγορών· ζητεί, για τον λόγο αυτόν,
έως τα τέλη του 2006 τη σύσταση επιτροπής «σοφών», η οποία θα μελετήσει τις επιπτώσεις της ενοποίησης των
αγορών και των χρηματοπιστωτικών ιδρυμάτων στην προληπτική εποπτεία, τη χρηματοπιστωτική σταθερότητα και
τη διαχείριση κρίσεων, και θα παρουσιάσει τα πορίσματά της ένα εξάμηνο μετά τη σύστασή της· καλεί, στο πλαίσιο
αυτό, την επιτροπή «σοφών» να προτείνει συγκεκριμένες ιδέες για την απλούστευση των πολλαπλών απαιτήσεων
λογοδοσίας, τη βελτίωση των σημερινών δομών και να εξετάσει τελικά τις ανάγκες και τις δομές των ευρωπαίων
χρηματοπιστωτικών εποπτών·
*
* *
39. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή.
P6_TA(2006)0295
Οι πρόσφατες εξελίξεις και προοπτικές σε σχέση με το εταιρικό δίκαιο
Ψήφισμα του Ευρωπαϊκού Κοινοβουλίου σχετικά με τις πρόσφατες εξελίξεις και προοπτικές σε σχέση με
το εταιρικό δίκαιο (2006/2051(INI))
Το Ευρωπαϊκό Κοινοβούλιο,
—έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο της
21ης Μαΐου 2003, με τίτλο «Εκσυγχρονισμός του εταιρικού δικαίου και ενίσχυση της εταιρικής διακυβέρ-
νησης στην Ευρωπαϊκή Ένωση —ένα πρόγραμμα για την επίτευξη προόδου» (COM(2003)0284),
—έχοντας υπόψη την ανακοίνωση της Επιτροπής προς το εαρινό Ευρωπαϊκό Συμβούλιο: Συνεργασία για την
οικονομική μεγέθυνση και την απασχόληση — Νέο ξεκίνημα για τη στρατηγική της Λισαβόνας
(COM(2005)0024),
—έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο με τίτλο
«Κοινές δράσεις για την ανάπτυξη και την απασχόληση: το κοινοτικό πρόγραμμα της Λισαβόνας»
(COM(2005)0330),
—έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο με τίτλο
«Αποτέλεσμα της αναλυτικής εξέτασης νομοθετικών προτάσεων που εκκρεμούν ενώπιον του νομοθετικού
οργάνου» (COM(2005)0462),13.12.2006 C 303 E/114 Επίσηµη Εφηµερίδα της Ευρωπαϊκής Ένωσης
Τρίτη, 4 Ιουλίου 2006EL